Merrkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
''Hêzanê ma semedê  yadkerdişê serrgêra şahadetê fermadara ma ya bêmerge Bêrîtane (Gulnaze Karataş) ya ke sembola artêşbîyayîşê ma yê cinîyan a vera îşxalkeran çalakîyî kerdî. Detayê nê çalakîyan wina yê;
Çalakîyî
21ê teşrîna verêne de Warê Xoverdyaîşî yê Sîda de hêzanê ma dormeyê mewzîyanê şerî yê Şehîd Agirî de mesafeyo nizdî ra pê çekanê giranan û bombayanê destan da îşxalkeran ro.  Na çalakîye de 8 îşxalkerî ameyî cezakerdene. 22 û 23ê teşrîna verêne de dormeyê mewzîyanê şerî yê Şehîde Aryene, Şehîde Botan û Şehîd Bahozî yê Warê Xoverdayîşî yê Çemçoyî de çalakîyî ameyî kerdene. Çalakîyanê cîya cîyayan de 6 îşxalkerî ameyî cezakerdene, îşxlakerêk birîndar û mewzîyêke ameye derbkerdene.Warê Xoverdayîşî yê Saca de helîkopteranê ke waşt herême de leşkeran ronê hetê hêzanê ma ra ameyî pirodayene. Netîceya pirodayîşanê bitesîran de 2 helîkopterê skorskyê ke ameyî derbkerdene û nêeşkenê leşkeran ronê, herême ra kewtî dûrî.
Bombarduman
Artêşa tirke ya îşxalkerî 23ê teşrîna verêne de mezîyê şerî yê Şehîd Yunusî yê Warê Xoverdayîşî yê Girê Amedîyê, mewzîyê şerî Şehîd Botan û Şehîd Bahozî yê Warê Xoverdayîşî yê Çemçoyî û mewzîyê şerî yê Şehîd Felatî yê Warê Xoverdayîşî yê Sîda pê bombayanê qedexeyan û çekanê kîmyewîyan 7 rey dayî bombayan ver. Reyna mewzîyê şerî yê Warê Xoverdayîşî yê Şehîd Fedakar, Saca, Girê Hakarî, Girê Cûdî, Girê Amedîyê, Çemço, Girê FMyî pê hêklîkopteranê hêrişî, obus, havan, tanq û çekanê giranan bi desan rey dîyayî bombayan ver. Semedê rijnayîşê mewzîyanê şerî yê Warê Xoverdayîşî yê Karkerî zî kepçeyî ameyî şuxulnayene.''
